Клянніцкі дзіцячы сад-базавая школа

Канспект урока па матэматыцы ў 2 класе

па тэме:”Ломаная. Звёны ломанай”

 Падрыхтавала

 настаўнік пачатковых класаў Чартовіч Т.М.

Кляннік, 2021

**Тэма: «Ломаная. Звёны ломанай»**
**Мэта:** пазнаёміць вучняў з паняццямі «ломаная» і «звёны ломанай»;
**Задачы:**
- удасканальваць вылічальныя уменні і навыкі;

-замацоўваць уменне рашаць задачы вывучаных відаў;

- развіваць лагічнае мысленне, увагу, памяць;
- фарміраваць уменне працаваць самастойна і упарах ;

- выхоўваць працавітасць, дысцыпліну.
**Ход урока**
**1.Арганізацыйны момант.**- Павярніцеся адзін да аднаго, усміхніцеся. Сёння на уроку мы даведаемся многа новага і цікавага.

**2. Праверка дамашняга задання.**

 Якія лікі вы ўставілі?( 9+***9***=18, ***8***+7=15, 7+***9***=16, ***4***+9=13)

-Колькі куранят вылупілася? (20-5=15)
**3. Актуалізацыя ведаў.
Вусны лік.**
Назавіце выразы з адказам 12:

3+5, 10+2, 15-5, 14-2,8+7, 8+4.

Назавіце, што лішняе:
см, дм, г, м.
Параўнайце:
2 дм \* 20 см , 1 см \* 3 см,
1 дм 2 см \* 13 см, 1 дм \* 1 см.
**Рашыце задачы.**

* У першы дзень швачка пашыла 10 касцюмаў, а ў другі 7. Колькі ўсяго касцюмаў пашыла швачка?(10+7=17)
* Вышыня бярозы-12м, а вышыня ліпы- 6 м. На колькі метраў бяроза вышэйшая за ліпу?(12-6=6)
* У Марыны 3 сястры і 2 браты. Колькі усяго дзяўчынак у сям\*і?(4)

**Фізкультхвілінка “Замок”**

Чыстапісанне.

2

20

* Ахарактарызуйце гэтыя лікі.Чым яны адрозніваюцца? Чым падобныя?

***Праблемная сітуацыя.***

Паштальён Печкін 3 дні разносіў пошту.
- У панядзелак ён разносіў пошту па такому маршруту.
- Як называецца гэта геаметрычная фігура?
- Правільна, прамая лінія.
- У аўторак паштальён Печкін разносіў пошту па такому маршруту.
-Як называецца гэта фігура? Правільна , крывая лінія.
- У сераду паштальён Печкін спачатку прынёс дадому часопіс Дзядзю Фёдару, затым на луг – пасылку Матроскіну. У лесе ён знайшоў Шарыка і аддаў пісьмо. Маршрут Печкіна выглядаў так.
(Маршруты вывешваюцца на дошку.)
- Ці з’яўляецца маршрут Печкіна прамой лініяй?(Не.)
А крывой лініяй? (Не.)
- Як можна назваць гэту лінію? ( меркаванні дзяцей: непрамая, ломаная.)
-Дзеці, гэта геаметрычная фігура называецца ломаная лінія.
**3. Пастаноўка тэмы і мэты.**- Назавіце тэму нашага ўрока. (Ломаная лінія.)
- Малайцы, ломаная лінія.
- Сёння на ўроку мы даведаемся, што такое ломаная, з чаго яна складаецца, будзем вучыцца знаходзіць ломаныя сярод другіх геаметрычных фігур, а таксама рашаць прыклады і задачы.
**4. Работа над новым матэрыялам.**
- Паглядзіце яшчэ раз на маршрут паштальёна Печкіна ў сераду. Як называецца гэта лінія? (Ломаная.)
- Падумайце, з чаго яна складаецца? Хто здагадаўся?( з адрэзкаў.)
- Адкрыйце падручнік на старонцы 60. Прачытайце першы сказ правіла. Ці правільна мы з вамі здагадаліся?
-Так, правільна. Ломаная складаецца з адрэзкаў.- Паглядзіце ўважліва на ломаную і скажыце, як размешчаны адрэзкі, з якіх складаецца ломаная.
- Да якой высновы вы прыйшлі? (Адказы дзяцей.)
- Сапраўды, адрэзкі ломанай не ляжаць на адной прамой. Канец папярэдняга адрэзка з’яўляецца пачаткам наступнага .
- Параўнаем нашу выснову з правілам.
Правіла дачытваецца да канца. (Адрэзкі ломанай не ляжаць на адной прамой. Канец папярэдняга адрэзка з’яўляецца пачаткам наступнага. Кожны адрэзак-гэта звяно ломанай)

- Ці супала наша выснова з правілам?
- Як называюцца адрэзкі, з якіх складаецца ломаная? (Звёны.)
-Адрэзкі, з якіх складаецца ломаная называюцца звёны.
-Палічыце, колькі звёнаў у нашай ломанай.

**Фізкультхвілінка.**

Мы старанна працавалі( дзеці устаюць з-за парт)

Дружна усе мы ціха ўсталі.

Ручкамі папляскалі- раз, два, тры.( пляскаюць у далоні)

Ножкамі патупалі- раз, два,тры.( хадзьба на месцы)

Селі, усталі, селі, усталі.( прысяданні)

Адзін аднаму мы не мяшалі.( павароты тулава убок)

Вось трошкі адпачнем( хадзьба на месцы)

І зноў працаваць пачнем. **5.Замацаванне вывучанага матэрыялу. Работа з падручнікам.**
- Палічыце, колькі звенаў у ломанай пад нумарам 1, 2 і 3.
***- №2 на с.60***. **Гульня « Знайдзі ломаную.»**
Вучні павінны знайсці на малюнку ломаныя.
Выкананне заданняў , накіраваных на удасканальванне вылічальных уменняў і навыкаў.
***№ 3,с. 60*** выконваецца па варыянтам. 1 варыянт – 1 слупок, 2 варыянт – 2 слупок. Узаемаправерка. Шкала.(алоўкам, ацэньвае сусед)
***Работа над задачамі №6 на с.61.***

* У жанглёра было 8 чырвоных кольцаў. Ён узяў яшчэ некалькі жоўтых кольцаў. У яго стала 17 кольцаў. Колькі жоўтых кольцаў узяў жанглёр?

Рашэнне задачы.

 -Прачытайце задачу пра сябе.

-Зачытайце ўмову задачы. Зачытайце пытанне.

- Пра што гаворыцца ў задачы. ( Пра кольцы)

- Што абазначае лік 8? ( столькі чырвоных кольцаў)

- Што абазначае лік 17?( столькі кольцаў стала)

- Што трэба знайсці ў задачы?( Колькі жоўтых кольцаў узяў жанглёр?)

- Ці можам мы даведацца колькі жоўтых кольцаў узяў жанглёр?(Так)

-Ведаючы, што усіх кольцаў было 17, а чырвоных-8. Ці можам мы даведацца колькі жоўтых кольцаў узяў жанглёр? (можам)

- Як? Якім дзеяннем? (Адніманнем) ( 17-8=9)

- Запішыце рашэнне задачы сабе ў сшытак.( вучань на дошцы)

-А цяпер давайце праверым, ці правільна мы рашылі задачу. Складзём чырвоныя і жоўтыя кольцы. Ці атрымаецца ў нас 17? ( атрымаецца). Значыць, задачу мы рашылі правільна.

Тэст

**6. Дамашняе заданне.**

С.61, № 1,2.

**7. Падвядзенне вынікаў урока.**- З чым мы пазнаёміліся на ўроку?( з ломанай)
-З чаго складаецца ломаная?( са звёнаў)
- Як размяшчаюцца звены ломанай? ( не ляжаць на адной прамой)
**8.Рэфлексія. Смайлікі**

Дзеці павінны паказаць смайлік. Які настрой у іх быў напрацягу ўрока.